“KEPPEL CORP” เล็งซื้อกิจการ BOL
“KEPPEL CORP” เล็งซื้อกิจการ BOL จาก SVOA-BBL รุกธุรกิจไอที
10 เม.ย. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า บริษัทแม่ KEPPEL CORP ในประเทศสิงคโปร์เป็นผู้ถือหุ้นใหญ่ในบริษัท KEPPEL COMMUNICATIONS PTE LTD. ซึ่งปัจจุบันเป็นผู้ถือหุ้นใหญ่อันดับ 2 ในบริษัท บิซิเนส ออนไลน์ จำกัด (มหาชน) หรือ BOL และถือหุ้นอยู่ในสัดส่วน 21% กำลังอยู่ในระหว่างการเจรจาขอซื้อหุ้นทั้งหมดของกลุ่มผู้ถือหุ้นใหญ่
โดยการขอซื้อหุ้นดังกล่าวจะเป็นการเข้าไปเจรจากับกลุ่มบริษัท กลุ่มแอดวานซ์ รีเสิร์ช จำกัด ซึ่งเป็นบริษัทลูกของบริษัท เอสวีโอเอ จำกัด (มหาชน) หรือ SVOA ขณะเดียวกันจะมีการเจรจาขอซื้อหุ้นอีกส่วนหนึ่งกับ ธนาคารกรุงเทพ จำกัด (มหาชน) หรือ BBL เพื่อทำธุรกิจไอที และในเร็วๆ นี้คงมีความคืบหน้าออกมาให้เห็นเพิ่มเติม
อนึ่ง KEPPEL CORP เป็นผู้ประกอบการใหญ่สุดในประเทศสิงคโปร์ และต้องการขยายฐานการลงทุนในต่างประเทศ โดยการเตรียมเข้าถือหุ้นในครั้งนี้คาดว่าจะขยายธุรกิจด้านการวางระบบไอที ,ระบบจัดเก็บข้อมูล และอุปกรณ์ไอที ,โทรศัพท์ ,ดิจิตอลทั้งหมด ทั้งนี้หากบรรลุข้อกำหนดดังกล่าวคาดว่าราคา BOL จะเติบโตขึ้นอย่างน้อย 2-3 เท่า